CELEX: 32021R2317
Language: sl
Date: 2021-11-11 00:00:00
Title: Uredba Sveta (EU) 2021/2317 z dne 11. novembra 2021 o dodelitvi ribolovnih možnosti na podlagi Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov

28.12.2021   
               
               
                  SL
               
               
                  Uradni list Evropske unije
               
               
                  L 462/10
               
            
         UREDBA SVETA (EU) 2021/2317
         z dne 11. novembra 2021
         o dodelitvi ribolovnih možnosti na podlagi Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 43(3) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o partnerstvu o trajnostnem ribištvu med Evropsko unijo in vlado Cookovih otokov (1) (v nadaljnjem besedilu: Sporazum), je bil sklenjen s Sklepom Sveta (EU) 2017/418 (2) in je začel veljati 10. maja 2017. Protokol o izvajanju Sporazuma (v nadaljnjem besedilu: sedanji Protokol) se je začasno uporabljal od 14. oktobra 2016 (3).
                  
               
                     (2)
                  
                  
                     Sedanji Protokol je bil podaljšan za eno leto in preneha veljati 13. novembra 2021 (4).
                  
               
                     (3)
                  
                  
                     Svet je 7. julija 2020 Komisijo pooblastil, da z vlado Cookovih otokov začne pogajanja za sklenitev novega protokola o izvajanju Sporazuma (v nadaljnjem besedilu: Protokol).
                  
               
                     (4)
                  
                  
                     Kot rezultat teh pogajanj je bil Protokol parafiran 28. julija 2021.
                  
               
                     (5)
                  
                  
                     Svet je 11. novembra 2021, sprejel Sklep (EU) 2021/2317 (5) o podpisu in začasni uporabi Protokola.
                  
               
                     (6)
                  
                  
                     Ribolovne možnosti iz Protokola bi bilo treba državam članicam dodeliti za celotno obdobje njegove uporabe.
                  
               
                     (7)
                  
                  
                     Ta uredba bi morala začeti veljati čim prej glede na gospodarski pomen ribolovnih dejavnosti Unije na ribolovnih območjih Cookovih otokov in glede na potrebo po preprečitvi prekinitve teh dejavnosti po izteku sedanjega protokola.
                  
               
                     (8)
                  
                  
                     Protokol se bo začasno uporabljal od datuma njegovega podpisa, da se zagotovijo ribolovne dejavnosti plovil Unije. To uredbo bi bilo zato treba uporabljati od istega datuma –
                  
               SPREJEL NASLEDNJO UREDBO:
         
            Člen 1
            Ribolovne možnosti, določene na podlagi Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov, se državam članicam dodelijo na naslednji način:
            plovila za ribolov tuna s potegalko:
            
                        —
                     
                     
                        Španija: 3 plovila,
                     
                  
                        —
                     
                     
                        Francija: 1 plovilo.
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 17. decembra 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 11. novembra 2021
            
               
                  Za Svet
               
               
                  predsednik
               
               Z. POČIVALŠEK
            
         
         
            (1)  UL L 131, 20.5.2016, str. 3.
         
            (2)  Sklep Sveta (EU) 2017/418 z dne 28. februarja 2017 o sklenitvi, v imenu Evropske unije, Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju (UL L 64, 10.3.2017, str. 1).
         
            (3)  UL L 289, 25.10.2016, str. 1.
         
            (4)  UL L 395, 25.11.2020, str. 1.
         
            (5)  Sklep Sveta (EU) 2021/2317 z dne 11. novembra 2021 o podpisu, v imenu Evropske unije, in začasni uporabi Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov (UL L 463, 28.12.2021, str. 1).